《韩退之旧业》
宋代·李复

城南旧业访韩符，门掩荒榛老木疏。
阴洞尚寒难驻客，短茅初葺未成居。
崩崖乱竹从欹倒，糁迳飞花不扫除。
旧集远年今散逸，苍碑但刻马鸣书。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。